armvectores/hy_wikipedia_2023 huggingface dataset:
(109) Ֆելիսիտաս

(109) Ֆելիսիտաս (անգլ.՝ Felicitas), աստերոիդ աստերոիդների հիմնական գոտում։ Հայտնաբերվել է 1869 թվականի հոկտեմբերի 9-ին Քրիստիան Պետերսի կողմից Քլինտոնում։
Միջին հեռավորությունը Արեգակից կազմում է 2,695825 ա. մ., առավելագույնը մոտենում է 1,8934 ա. մ. հեռավորության վրա և հեռանում 3,4982 ա. մ.։ Արեգակի շուրջ մեկ ամբողջական պտույտ է կատարում 1616,72 երկրային օրվա ընթացքում, իր ուղեծրով շարժվելով միջինում 0,222673 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,88° անկյուն։
Ըստ Տոլենի սպեկտրալ դասակարգման պատկանում է C դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
Ֆելիսիտաս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լիտվան Մանկական Եվրատեսիլ երգի մրցույթում

Լիտվան Մանկական Եվրատեսիլ երգի մրցույթին մասնակցում է 2007 թվականից։
Նրանց լավագույն ելույթը եղել է 2008 թվականին, երբ Լիտվան ներկայացնում էր Էգլեն։


== Մասնակցումներ ==


== Քվեարկության պատմություն ==
Լիտվան տվել է ավելի շատ միավորներ

Լիտվան ստացել է ամենաշատ միավորները
Օդիշայի օրենսդիր ժողով

Օդիշայի օրենսդիր ժողով (հինդի՝ আসাম বিধানসভা), Հնդկաստանի Օդիշա նահանգի երկպալատ օրենսդիր ժողով։ Օդիշայի օրենսդիր ժողովն այժմ ունի 147 ընտրված անդամ։ Օդիշայի օրենսդիր ժողովը անդիպում է Օդիշա նահանգի Վիդհան Բհավանում։
Օդիշայի օրենսդիր ժողովի անդամներն ընտրվում են նահանգի մեծահասակ բնակիչների կողմից փակ քվեարկությամբ։ Յուրաքանչյուր ընտրատարածք ընտրում է օրենսդիր ժողովի մեկ անդամ։ Ժողովն ընտրվում է հարաբերական մեծամասնության համակարգի կամ պարզ բազմության համակարգի օգտագործմամբ։ Ընտրություններն անցկացվում են Հնդկաստանի կենտրոնական ընտրական հանձնաժողովի կողմից։


== Տես նաև ==
Օդիշայի օրենսդիր ժողովի խոսնակների ցանկ
Օդիշայի օրենսդիր ժողովի խոսնակի տեղակալների ցանկ
Օդիշայի գլխավոր նախարարների ցանկ
Օդիշայի գլխավոր նախարարի տեղակալների ցանկ
Հնդկաստանի խորհրդարան


== Ծանոթագրություններ ==


== Արտաքին հղումներ ==
Odisha Legislative Assembly website Archived 2010-12-30 at the Wayback Machine.
Հիդրազիդներ

Հիդրազիդներ, RkE(=O)l(OH)m (l ≠ 0) ընդհանուր քիմիական բանաձևով օքսոթթուների ածանցյալներ (ինչպես կարբոնաթթվի, այնպես էլ այլ օրգանական թթուների)։ Ըստ երևույթին նրանք հանդիսանում են հիդրազինով (-NRNR2) -OH խմբի տեղակալման արգասիք։
Կարբոնաթթուների հիդրազիդները՝ կարբոհիդրազիդները (RCO-NRNR2) հաճախ անվանվում են հիդրազիդներ, իսկ այլ թթուների համար, ըստ IUPAC անվանակարգման, հիդրազիդների համար նշվում է թթվային մնացորդը, օրինակ՝ սուլֆոթթուների հիդրազիդները (R-SO2-NHNH2) կոչվում են սուլֆոնոհիդրազիդներ։


== Ստացում ==
Հիդրազիդների ստացման կիրառվող մեթոդներից է հիդրազինի ացիլացումը կարբոնաթթուների տարբեր ածանցյալներով (լակտոններ, անհիդրիդներ, քլորանհիդրիդներ)։

  
    
      
        
          
            R
            C
            O
            X
            +
            
              N
              
                2
              
            
            
              H
              
                4
              
            
            →
            R
            C
            O
            N
            H
            N
            
              H
              
                2
              
            
            +
            H
            X
          
        
      
    
    {\displaystyle {\mathsf {RCOX+N_{2}H_{4}\rightarrow RCONHNH_{2}+HX}}}
  Այս ռեակցիան նման է ամիդների ստացմանը ամինների ացիլացումից։
Ամինոխմբի α-ազդեցությունը դարձնում է նրանց ամիններից ավելի նուկլեոֆիլ միացություններ։


== Կիրառություն ==

Շատ հիդրազիդներ ցուցաբերում են կենսաբանական ակտիվություն։ Որոշները օգտագործվում են որպես հակադուբերկուլոզային միջոցներ (իզոնիազիդ, ֆթիվազիդ)։
Ամինոֆթալաթթվի հիդրազիդը՝ լյումինոլը, օգտագործվում է որպես հելիլյումինեսցենտային ինդիկատոր անալիտիկ քիմիայում ջրածնի պերօքսիդի և նրա քայքայումը կատալիզող մետաղների (Cu(II), Co(II)) շատ փոքր քանակությունների որոշման համար։ Այն օգտագործվում է նաև դատաքննության ժամանակ որպես արյան հետքերի՝ հեմոգլոբինի որոշիչ։


== Ծանոթագրություններ ==


== Գրականություն ==
Иоффе Б. В., Кузнецов М. А., Потехин А. А., Химия органических производных гидразина, Химия, 1979
Колла В. Э., Берлинский И. С., Фармакология и химия производных гидразина, Йошкар-Ола, Марийское книжное изд., 1976
Օստապկովցի (այլ կիրառումներ)

Օստապկովցի, կարող է վերաբերել՝

Օստապկովցի - գյուղ, Ուկրաինայի Խմելնիցկիի մարզի Գորոդոկի շրջանում
Օստապկովցի - գյուղ, Ուկրաինայի Վիննիցայի մարզի Նեմիրովի շրջանում
Արծիվներ (թռչուն)

Արծիվ (լատ.՝ Aquila) ճուռակների ընտանիքի խոշոր թռչուն։


== Բնութագիր ==

Թևերի երկարությունը 75-88 սմ է, պոչը բավականին կարճ է, թևերը լայն են մինչև 2,4 մ երկարության, ոտքեր փետրավոր մինչև մատները։


== Տարածվածություն ==
Տարածված են Եվրասիայում, Աֆրիկայում և Հյուսիսային Ամերիկայի անտառային տունդրաներից մինչև անապատ։


== Կյանքի ուղի ==
Բույն է դնում գետնին, ժայռերին կամ ծառերի վրա։ Նրանք կերակրվում են մանր և միջին ողնաշարավորներով (նրանք որսի համար նայում են, սավառնում օդում, կամ դիտում նստած բարձր տեղից), երբեմն լեշերով։ Գնալով այս տեսակի թիվը կրճատվում է։ Ընդգրկված է բնության պահպանության միջազգային միության (ԲՊՄՄ) Կարմիր գրքի առաջին ենթաբաժնում։


== Անվան ստուգաբանություն ==

Արծվի անունը սլավոնական լեզվով (ռուս.՝ орёл, ուկրաիներեն՝ оре́л, հին սլավոներեն՝ орьлъ, բուլղար․՝ оре́л, սերբախորվաթ․՝ о̀рао, սլովեն.՝ órel, չեխ․՝ orel, սլովակ.՝ orol, լեհ.՝ orzeł,) նախնական սլավոնական * կամ; նույն արմատից լիտ.՝ erẽlis, լատիշ․՝ ḕrglis, (откуда գոթ.՝ ara, հին անգլերեն՝ earn др.-в.-нем. aro, arn, др.-сев. orn), пракельтск. *eriro- (откуда ср.-ирл. irar, ср.-валл. eryr, среднебретонское — erer, корнское ևбретонское — er), хеттское — haraš,: Բոլոր այս բառերը, ինչպես նաև հին հունարեն՝ ὄρνῑς «птица» и հայերեն՝ oror «коршун, чайка» и հայերեն՝ artsiv «орёл» վերադարձ դեպի հնդեվրոպական արմատ *Hor-/Her-, (ar, er): Հնդեվրոացիների համար արծիվն առանձնահատուկ կարևոր նշանակություն ունեցավ։ Լատիներենում կար արծիվի հնդեվրոպական անունը, որը փոխարինվեց աքվիլա բառով, որը կապված է աքվա «ջուր» բառի հետ։


== Դասակարգում ==
Համաձայն 2000-ականների սկզբին գերմանացի գիտնականների կողմից իրականացվող մոլեկուլյար հետազոտության, որոնք ավանդաբար վերագրվում էին Աքվիլա, Հյերաետուս, Լոֆաետուս և Իկտինաինտուսին, ինչպես նաև սեռի գոյատևման Հարփագորնիսին, մի մոնոֆիլտիկ խումբն է, իսկ փաստացի արծիվները (Ակվիլա խումբը) ընդհանուր նախնին է բոլորի համար։ Այս ուսումնասիրությունը ցույց տվեց, որ առնվազն մի քանիսը, եթե ոչ Հյերաետուս խմբի բոլոր տեսակները (ռուսալեզու գրականության մեջ, «ցեխի արծիվները»), տարբերվում են մնացածից փոքր չափերով, պետք է ներառվեն Աքվիլայի կենտրոնական սեռի մեջ։ Խմբի բոլոր տաքսոնների համակարգված դիրքորոշումը ներկայումս վերանայման փուլում է, և ժամանակավոր որոշում է կայացվել գիտական համայնքում, միացնել բոլոր տաքսոնները Աքվիլայի խմբի մեջ։

Ճուռակային արծիվ (Hieraaetus fasciatus)
Գաճաճ արծիվ (ранее Hieraaetus pennatus)
Ավստրալիական գաճաճ արծիվ (Hieraaetus morphnoides)
Հնդկական ճուռակային արծիվ (Hieraaetus kienerii)
Քարարծիվ
Բլրային արծիվ
Իսպանական բլրային արծիվ
Լեռնային արծիվ
Տափաստանային արծիվ
Մեծ ենթարծիվ
Փոքր շահնարծիվ
Հնդկական ենթարծիվ
Արծաթափայլ արծիվ
Տափօղակային արծիվ


== Ծանոթագրություններ ==


== Գրականություն ==
A. J. Helbig, A. Kocum, I. Seibold, M. J. Braun. A multi-gene phylogeny of aquiline eagles (Aves: Accipitriformes) reveals extensive paraphyly at the genus level // Molecular Phylogenetic Evolution. — 2005. — Т. 35. — № 1. — С. 147—164.(անգլ.)
Биологический энциклопедический словарь /Под ред. М. С. Гилярова. — 2-е изд., исправл. — М.: Большая российская энциклопедия, 1995.


== Հղումներ ==
Подборка статей и видовых очерков на сайте «Пернатые хищники России»(ռուս.)
Գեղեցկուհին և Հրեշը (ֆիլմ, 2017)

Անվան այլ կիրառումների համար տե՛ս՝ Գեղեցկուհին և Հրեշը (այլ կիրառումներ)Գեղեցկուհին ու Հրեշը (անգլ.՝ Beauty and the Beast), ռեժիսոր Բիլլ Կոնդոնի ամերիկյան գեղարվեստական երաժշտական ֆիլմ, Walt Disney Animation Studios ամերիկյան ազգային կինոընկերության վերաթողարկումը՝ Ժաննա Մարի Լեպրենս դը Բոմոնի համանուն պատմության հիման վրա։ Ֆիլմն արտադրել են Walt Disney Pictures և Mandeville Films ընկերությունները։ 2017 թվականի մարտին տեղի է ունեցել ֆիլմի համաշխարհային պրեմիերան։


== Սյուժե ==
Չարացած Կախարդուհին արքայազն Ադամին վերածել է զարհուրելի հրեշի նրա համար, որ վերջինս չար, ինքնասիրահարված և կոպիտ էր։ Որպեսզի կախարդանքը հանվի արքայազնի և իր պալատի ծառաների վրայից, նա պետք է սովորի լինել բարի, սիրել և սիրվել։ Այս ամենը պետք է կատարվի մինչև Կախարդուհու նվիրած վարդի վերջին թերթիկը ընկնի։
Հեռավոր գյուղում ապրում է Բելլ անունով մի գեղեցիկ աղջիկ։ Մի անգամ նրա հայրը՝ Մորիսը, ուղևորվում է տոնավաճառ, բայց ճանապարհին շեղվում է ուղղուց։ Հայտնվելով կախարդված պալատում, նա դառնում է Հրեշի պատանդը։ Բելլը գալիս է, որ փրկի իր հորը։


== Տարբերություններն անիմացիոն ֆիլմից ==
Անիմացիոն ֆիլմում կա մի նոր կերպար՝ Կանդենցիան
Ֆիլմի համար բացի Ալան Մենքենի (երաժշտություն) և Թիմ Ռայսի (բառեր) երգից, գրվել են նաև երեք նոր երգ.
«Մեր երգը շարունակում է ապրել» (անգլ.՝ Our Song Lives On)
«Հավերժ» (անգլ.՝ For Evermore))
«Արևի օրեր» (անգլ.՝ Days in the Sun)


== Դերերում ==


=== Ընտրություն ===
2015 թվականի հունվարին Էմմա Ուոթսոնը հայտարարեց, որ ֆիլմում խաղալում է Բելլի դերը։ Պեյջ Օ'Հարան, որը անիմացիոն ֆիլմում հնչյունավորել է Բելլի դերը, դերասանուհուն առաջարկել է վոկալի դասընթաց, իսկ Սյուզան Իհանը, որը Բրոդվեյյան մյուզիքլում կատարել է այս դերը, Ուոթսոնի թեկնածությունն անվանել է «կատարյալ»։ Մարտին դերասական կազմը համալրել են ԴԵն Սթիվենսը (Հրեշ), Լյուք Էվանսը (Գասթոն), Ջոշ Գեդը (Լեֆու), Էմմա Թոմփսոնը (Միսիս Փոթս) և այլք։


=== Արտադրություն ===
2015 թվականի մայիսի 18–ին սկսվել են ֆիլմի փակ նկարահանումները Shepperton Studios ստուդիայում (Լոնդոն, Մեծ Բրիտանիա)։ Դերասանական հիմնական կազմը վերանկարահանվել է մինչև օգոստոսի 21֊ը։ Վեց օր անց համապրոդյուսեր Ջեք Մորիսը պաշտոնապես հայտարարեց, որ ավարտվել են ֆիլմի նկարահանումները։


== Մարքեթինգ ==
2015 թվականի օգոստոսին D23 Expo֊ի շրջանակներում ցուցադրվել են ֆիլմից որոշ կադրեր և դերասանների աշխատանքը։
2016 թվականի մայիսին «Գեղեցկուհին և հրեշը» ֆիլմի թրեյլերը առաջին րոպեում դիտել է շուրջ 91.8 միլիոն մարդ։
Բիլլ Կոնդոնայի «Գեղեցկուհին և հրեշը» ֆիլմի թրեյլերը դիտել է 127.6 միլիոն մարդ, ընդ որում YouTube֊ում մեկ օրում այն դիտվել է 9.8 միլիոն մարդ։ Սա նոր ռեկորդ է, նախորդ ռեկորդը եղել է «Մոխրագույնի հիսուն երանգները» ֆիլմինը, մեկ օրում այն դիտել են 114 միլիոն մարդ։


== Կինովարձույթ ==
2015 թվականի մարտի 16֊ին Disney֊ը հրապարակել է ֆիլմը և հայտարարել, որ այն էկրան կբարձրանա 2017 թվականի մարտի 17֊ին (ԱՄՆ, Մեծ Բրիտանիա և այլուր)։ Ռուսաստանում պրեմիերան կկայանա մեկ օր ավելի շուտ՝ մարտի 16֊ին։


== Ծանոթագրություններ ==
Լուպովա

Լուպովա (ռուս.՝ Лупова), գետ Ռուսաստանում, հոսում Արխանգելսկի մարզում։ Գետաբերանը տեղակայված է Պինգիշա գետի ձախ ափին՝ 54 կմ հեռավորության վրա։ Գետի երկարությունը 15 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության․

Ջրային օբյեկտի, պետական ջրային գրանցման կոդը - 03020300412103000033355
Հիդրոլոգիական ուսումնասիրությունների կոդը - 103003335
Ավազանի կոդը - 03.02.03.004
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Մեր տունը

«Մեր տունը» (ռուս.՝ «Наш дом»), խորհրդային գեղարվեստական ֆիլմ, կինոռեժիսոր Վասիլի Պրոնինի վերջին կիոնկարը։ Նկարահանվել է «Մոսֆիլմ» կինոստուդիայում 1965 թվականին։


== Սյուժե ==
Ֆիլմը ներկայացնում է մի մեծ աշխատանքային ընտանիքի կյանքը՝ իր դժբախտություններով և ուրախություններով։ Սյուժեն բաղկացած է մի քանի դրվագներից, որոնցից յուրաքանչյուրը բնութագրում է ընտանիքի մի անդամի․ ընտանեկան խնջույքի ընդհանուր երեկո և կոլեկտիվ որոշում՝ գնել դաշնամուր խոստումնալից դաշնակահար Դմիտրիի համար,  գործիք գնում և հուզիչ լուսանկարում նրա ֆոնին, սովորաբար հանգիստ հորեղբայր Կոլյայի հզոր և զգացմունքային պատմությունը ռազմական տարիների մասին, տարաձայնություններ Վլադիմիրի ընտանեկան կյանքում և նրա տարվածությունը Տատյանայով, վերջապես, կրտսեր, բայց միանգամայն ինքնուրույն Սերյոժայի պատճառով նրա ուսուցչի այցը նրա ծնողներին։ Կյանքի ամենաբարդ պահերին ընտանիքից ոչ ոք մենակ չի մնում։ Յուրաքանչյուրի համար ճիշտ բառ է գտնում հայրը, ճիշտ հայացք՝ մայրը։ Նրանց հետ առօրյան կիսում է Մոսկվան՝ տիեզերագնացների դիմավորման պանորամային նկարահանումներ, հարյուրավոր երիտասարդների մեկնում Սիբիր՝ կոմերիտական շինարարության, կենցաղային տեսարաններ առափնյայում, փողոցներում, սրճարաններում։


== Դերերում ==
Իվանովներ․
Անատոլի Պապանով – հայր, Իվան Իվանովիչ Իվանով
Նինա Սազոնովա – մայր, Մարիա Իվանովնա Իվանովա
Վադիմ Բերոև – Նիկոլայ, 1-ին որդի
Ալեքսեյ Լոկտև – Վլադիմիր, 2-րդ որդի
Գենադի Բորտնիկով – Դմիտրի, 3-րդ որդի
Սաշա Սեսին – Սերյոժա, 4-րդ որդի
Տաիսիա Դոդինա – Նինա, Վոլոդյայի կինը
Իվան Լապիկով – քեռի Կոլյա
Նելլի Կոռնիենկո – Տանյա
Նիկոլայ Բարմին – ռեվիզոր ավտոբուսում
Վյաչեսլավ Բուտենկո – ավտոբուսի ուղևոր
Յուրի Կուզմենկով – ավտոբուսի ուղևոր (լուսագրերում՝ Կուզմենկով)
Վսեվոլոդ Շիլովսկի – ավտոբուսի ուղևոր
Գալինա Վանյուշկինա – դիսպետչեր Նովիկովա
Վլադիմիր Վիսոցկի – ռադիոտեխնիկ
Գենադի Յալովիչ – ռադիոտեխնիկական
Յուրի Մեդվեդև – սեղանակից գարեջրատանը
Սերգեյ Ցեյց – սեղանակից գարեջրատանը
Իգոր Պուշկարյով – կոնսերվատորիայի ուսանող
Կլավդիա Խաբարովա – դրվագ
Իննա Կարա-Մոսկո – կոնսերվատորիայի ուսանողուհի (լուսագրերում նշված չէ)


== Նկարահանող խումբ ==
Բեմադրող ռեժիսոր՝ Վասիլի Պրոնին
Սցենարի հեղինակ՝ Եվգենի Գրիգորև
Ռեժիսոր՝ Իրինա Մանսուրովա
Օպերատոր՝ Էրա Սավելևա
Կոմպոզիտոր՝ Նիկոլայ Կարետնիկով


== Տես նաև ==
Տունը, որտեղ ես ապրում եմ


== Ծանոթագրություններ ==


== Արտաքին հղուներ ==
«Մեր տունը»(անգլ.) ֆիլմը Internet Movie Database կայքում 
«Մեր տունը» ֆիլմը kino-teatr.ru կայքում
Օջախ (Արաբկիրի գավառ)

Օջախ, գյուղ Արևմտյան Հայաստանում, Խարբերդի վիլայեթի Արաբկիրի գավառակում։


== Պատմություն ==
1915 թվականի Մեծ եղեռնի ժամանակ արդեն ավերված էր:


== Բնակչություն ==
Հնում եղել է հայաբնակ: XIX դարի վերջում արդեն թրքաբնակ էր:


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Մարինո (գյուղ, Տալաշկինսկոե գյուղական բնակավայր)

Անվան այլ կիրառումների համար տե՛ս՝ ՄարինոՄարինո (ռուս.՝ Марьино), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հովհաննես XVI

Հովհաննես XVI (հունարեն՝ Ιωάννης Φιλάγαθος, Ioannis Philagathos, իտալերեն՝ Giovanni Filagato, լատ.՝ Johannes Philagathus, 10-րդ դար, Ռոսանո, Կոզենցա, Կալաբրիա, Իտալիա - օգոստոսի 26, 1001(1001-08-26), Fulda monastery, Ֆուլդա, Կասելի ադմինիստրատիվ օկրուգ, Հեսսեն, Գերմանիա), Հռոմի կաթոլիկ եկեղեցու հակապապ 997-998 թվականներին։


== Կենսագրություն ==
Հովհաննեսը ծագումով հույն էր՝ (Ջովաննի Ֆիլագատտո անվամբ) Կալաբրիա մարզի Ռոսանո քաղաքից։ Այդ ժամանակ տվյալ տարածքը պատկանում էր Բյուզանդական կայսրությանը, և Հովհաննեսը Օտտոն II կայսեր կնոջ՝ ազգությամբ հույն Ֆեոֆանոի քահանան էր։ Երկու անգամ նա հանդես է եկել որպես կայսերական կանցլեր (980-982), ինչից հետո նշանակվել է Նոնանտոլայի վանահայր (991-992)։ Նաև եղել է կայսեր որդու՝ ապագա կայսր Օտտոն III-ի կնքահայրը, հետագայում նաև դաստիարակը, երբ վերջինս 7 տարեկան էր։ Կայսրուհու թույլտվությամբ Հովհաննեսը նշանակվում է Պյաչենցայի քահանա և ուղարկվում Կոստանդնուպոլիս, որպեսզի ուղեկցի բյուզանդական արքայադստերը։ 996 թվականին Օտտոն II-ի մահից հետո երիտասարդ Օտտոն III-ը գնում է Հովհաննես XV պապի (985-996) մոտ՝ օգնություն խնդրելու, որպեսզի ճնշի Հովհաննես Կրեշենցու ապստամբությունը։ Նա կանգ է առնում Պավիայում, որտեղ նրան ընդունում են որպես Իտալիայի կայսր, և մինչև պապի մահը չի կարողանում հասնել Հռոմ։ Վերջինիս մահից հետո Օտտոն III-ը  կազմակերպում է իր զարմիկ Բրունո Կարինթիայի ընտրությունները որպես Գրիգոր V պապ, և 996 թվականի մայիսի 21-ին նա թագադրում է Օտտոն III-ին։
Երբ կայսր Օտտոն III-ը վերադառնում է Գերմանիա, Հովհաննես Կրեշենցու կողմնակիցները գահընկեց են անում Գրիգոր V պապին։ Բյուզանդացի կայսր Վասիլ Բ-ի օգնությամբ գահ է բարձրանում Հովհաննեսը՝ որպես Հովհաննես XVI։ 997 թվականին արևմտյան եպիսկոպոսների սինոդը ժողով է գումարում և որոշում ընդունում հօգուտ Գրիգոր V-ի։
Օտտոն III-ը Հռոմ է հասնում 998 թվականի փետրվարին և վճռորոշ կերպով ճնշում Հովհաննես Կրեշենցու ապստամբությունը։ Հովհաննես XVI-ը փախչում է, սակայն կայսեր զորքերը հետապնդում և բռնում են նրան։ Դաժանաբար կտտանքների ենթարկելով նրան բերում են Հռոմ, ծաղրանքի ենթարկում, ապա եպիսկոպոսի շորեր հագցնելով՝ նրան ուղարկում են Ֆուլդա (Գերմանիա)։ Այնտեղ մահանում է 1001 թվականին։
Քանի որ Հովհաննես XVI-ը օրինական պապ չի եղել, նրան հաջորդող Հովհաննես պապերը կրել են XVI, XVII և XVIII անունները։ Սակայն միջնադարյան պատմաբաններն ուղղել են այդ անունները՝ նրան ընդգրկելով պապերի ցուցակում։ Այդ սխալ դասակարգումը այլևս չի ուղղվել և մինչև օրս շարունակվում է։


== Տես նաև ==
Հռոմի պապերի ու հակապապերի ցանկ
Հակապապ


== Ծանոթագրություններ ==


== Գրականություն ==
Корелин М. С. Иоанн, римские папы // Энциклопедический словарь Брокгауза и Ефрона : в 86 т. (82 т. и 4 доп.). — СПб., 1890—1907.


== Արտաքին հղումներ ==
Giovanni Filagato Archived 2017-04-03 at the Wayback Machine.․ In: Salvador Miranda: The Cardinals of the Holy Roman Church, online at fiu.edu, Website of Florida International University, retrieved 29 November 2011.
Սանգինա

Սանգինա (ֆր.՝  sanguine, լատ.՝ sanguineus - վառ կարմիր), տարբեր երանգների կարմրաշագանակագույն մատիտներ (առանց պատյանի)։ Բնական և արհեստական սանգինաները բաղկացած են կաոլինից և երկաթի օքսիդներից։ Սանգինայի տեխնիկան հայտնի է Վերածննդի դարաշրջանից (Լեոնարդո դա Վինչի, Ռաֆայել և ուրիշներ), մեծ տարածում է գտել 18-րդ դարում։ Սանգինայով ստվերագծում և նրբագծում են։
Ժողովածու (1382)

Ժողովածու (1382), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1382 թվի տակ։ Ձեռագիրը գրվել է 1219 թվականին Յոհաննես գրիչի կողմից, Հառիճայ վանքում։ Ստացողը եղել է Յոհաննեսը։ Գրված է թղթի վրա, որը ունի 25,3X16 սմ չափս։ Կազմը` կաշեպատ ստվարաթուղթ դրոշմազարդ։ Ձեռագիրը կազմված է 316 թերթից։ Գրված է միասյուն, բոլորգրով։ Ունի նկար՝ վիշապներ, լուսանցազարդ մանրանկարներ։ Հիշատակարաններ՝ 45ա, 89ա, 138բ, 194ր, 304բ, Հետագայի՝ 306ր (1421-1440 թթ.), 313բ (ԺԵ դ.):


== Բովանդակություն ==
Ոսկեբերանի Մեկնութիւն թղթոյն Եփեսացւոց։
Ագաթոնի Վասն վերջին ժամանակին։


== Ծանոթագրություններ ==
Բեյբ Ռութ

Ջորջ Հերման Ռութ կրտսեր (անգլ.` George Herman Ruth, Jr., փետրվարի 6, 1895(1895-02-06), Բալթիմոր, Մերիլենդ, ԱՄՆ - օգոստոսի 16, 1948(1948-08-16), Նյու Յորք շրջան, Նյու Յորք, Նյու Յորք, ԱՄՆ), առավել հայտնի որպես Բեյբ Ռութ (Babe Ruth), ամերիկացի պրոֆեսիոնալ բեյսբոլիստ-աութֆիլդեր, ով շուրջ 22 մրցաշրջան (1914–1935) անցկացրել է Բեյսբոլի բարձրագույն լիգայի (MLB) «Բոստոն Ռեդ Սոքս», «Նյու Յորք Յանկիս» և «Բոստոն Բրեյվզ» ակումբներում։ Հայտնի է եղել նաև «Մեծն Բամբինո» և «Հարվածի սուլթան» մականուններով։
1914-1919 թվականներին հանդես է եկել «Բոստոն Ռեդ Սոքս» ակումբում՝ դառնալով ակումբի առաջատար մարզիկը։ 1920 թվականին «Ռեդ Սոքսի» ղեկավարությունը որոշում է ընդունում վաճառել Ռութին, ով տեղ է գտնում «Նյու Յորք Յանկիս» ակումբում։ Ռութի տեղափոխումից հետո «Ռեդ Սոքսը» ունենում է անհաջողությունների տասնամյակ, որը բեյսբոլային պատմության մեջ մտնում է որպես Բամբինոյի անեծք (the curse of the Bambinо)։
Ռութը հեռանում է սպորտային կարիերայից 1935 թվականին։ Մեկ տարի անց դառնում է Բեյսբոլի ազգային փառքի սրահի անդամ։
Ըստ տարբեր վարկանիշային աղյուսակների և հարցումների՝ Ռութն համարվում է բոլոր ժամանակների լավագույն բեյսբոլիստներից մեկը. 1998 թվականին «Սպորտինգ նյուզ» հանդեսը «100 մեծագույն բեյսբոլիստների» աղյուսակում Ռութին շնորհեց առաջին հորիզոնականը, 1999 թվականին բեյսբոլի երկրպագուները Ռութին հատկացրեցին MLB-ի բոլոր ժամանակների թիմի անդամի տիտղոսը։ 1969 թվականին՝ պրոֆեսիոնալ բեյսբոլի 100-ամյակի կապակցությամբ նրան է շնորհվում երբևէ դաշտ դուրս եկած մեծագույն բեյսբոլիստի կոչումը։ 1993 թվականին «Ասոշիեդ պրեսը» հայտնում է, որ Մուհամեդ Ալին և Բեյբ Ռութը գտնվում են հավասար հորիզոնականների վրա՝ որպես ամենաճանաչված ամերիկյան մարզիկներ։ 1999 թվականին «ESPN»-ը Ռութին շնորհում է 20-րդ դարի երկրորդ լավագույն ամերիկացի մարզիկի կոչումը՝ զիջելով միայն բասկետբոլիստ Մայքլ Ջորդանին։
1920 թվականին Նյու Յորքի պոլոյի խաղադաշտում Բեյբ Ռութը իր 50-րդ հաղթանակած մականը պաշտոնապես նվիրում է Մերձավոր Արևելքի նպաստամատույցի ներկայացուցիչ, հայուհի Նվարդ Ձերոն Կոշկարյանին, որից հետո այդ մականը հանվում է բարեգործական աճուրդի՝ 1915 թվականի Հայոց ցեղասպանությունը վերապրած հայ որբերին աջակցելու համար։


== Ծանոթագրություններ ==


== Արտաքին հղումներ ==
Պաշտոնական կայք (անգլ.)
Կոբզարևկա (գյուղ, Վալկիի շրջան)

Անվան այլ կիրառումների համար տե՛ս՝ ԿոբզարևկաԿոբզարևկա (ուկրաիներեն՝ Кобзарівка), գյուղ Ուկրաինայի Խարկովի մարզի Վալկիի շրջանում։ Հիմնադրվել է 1670 թվականին։
2001 թվականի տվյալներով Կոբզարևկա գյուղում բնակվում էր 271 մարդ։ Բնակավայրը զբաղեցնում է 7,99 կմ² տարածք։ Բնակչության խտությունը կազմում էր 33,92 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Իկոմա

Իկոմա (ճապ.՝ 生駒市 Իկոմա-սի), Ճապոնիայի Նառա պրեֆեկտուրայում գտնվող քաղաք։ Քաղաքի մակերեսը կազմում է 53,18 կմ², բնակչությունը՝ 119 428 մարդ (2014 թվականի օգոստոսի 1-ի տվյալների համաձայն), բնակչության խտությունը՝ 2245,73 մարդ/կմ²։


== Աշխարհագրական դիրք ==
Քաղաքը տեղակայված է Հոնսյու կղզու Կինկի տարածաշրջանի Նառա պրեֆեկտուրայում։ Այս քաղաքի հետ սահմանակցում են Նարա, Յամատոկորիյամա, Կյոտանաբե, Հիրակատա, Դայթո, Հիգասիոսակա, Սիձյոնավատե, Կատանո քաղաքները և Հեգուրի, Իկարուգա, Սեյկա ավանները։


== Բնակչություն ==
Իկոմա քաղաքի բնակչությունը կազմում է 119 428 մարդ (2014 թվականի օգոստոսի 1-ի տվյալների համաձայն), իսկ խտությունը՝ 2245,73 մարդ/կմ²։ Բնակչության թվաքանակի փոփոխությունը՝ 1980-2005 թվականներին.


== Սիմվոլիկա ==
Քաղաքը խորհրդանշող ծառ է համարվում մշտադալար կաղնին, ծաղիկ՝ քրիզանթեմը։


== Պատկերասրահ ==

		
		
		
		
		


== Ծանոթագրություններ ==


== Արտաքին հղումներ ==
Իկոմա քաղաքի պաշտոնական կայք(ճապոներեն)
Ամենաերկար ֆիլմերի ցանկ

Այն ֆիլմերի ցանկը, որոնց տևողությունը գերազանցում է 10 ժամը (600 րոպե)։


== Ֆիլմերի ցանկ ==


== Ծանոթագրություններ ==
Ճառագայթային ռեժիմ

Ճառագայթային ռեժիմ, կլիմայի բաղկացուցիչ մաս, տվյալ աշխարհագրական վայրում Արեգակի ճառագայթային էներգիայի մուտքի ու ելքի առանձնահատկություն։ Որոշվում է արեգակնային ճառագայթային էներգիայի այն մասով, որ երկրի մակերևույթ է հասնում Արեգակից ուղիղ ճառագայթմամբ՝ 0,3-4 միկրոն երկարության ալիքի սահմաններում, արեգակնային ճառագայթային էներգիայի մյուս մասն էլ երկրի մակերևույթ է հասնում մթնոլորտում ցրվելուց հետո (ցրված ճառագայթում)։


== Ուղիղ ճառագայթում ==
Ուղիղ ճառագայթման ուժգնությունը առավելագույնին է հասնում Արեգակի՝ հորիզոնից ամենաբարձր դիրքում գտնվելու պահին՝ մաքուր մթնոլորտի պայմաններում։ ՀՀ տարածքում այն տարվա ընթացքում ուղղահայաց մակերևույթի համար 12264 ՄՋ/մ2 է։ Ուղիղ և ցրված ճառագայթների գումարը՝ գումարային ճառագայթումը, ամենաքիչը (768 ՄՋ/մ2) դիտվում է նոյեմբեր-հունվարին, ամենաշատը (2180 ՄՋ/մ2)՝ հունիս-օգոստոսին։


== Արդյունարար ճառագայթում ==
Հաշվեկշռի հիմնական տարրերից է արդյունարար ճառագայթումը, որը երկրագնդի և մթնոլորտի հանդիպակաց ճառագայթային էներգիայի տարբերությունն է։ Դրական հաշվեկշռի դեպքում երկրի մակերևույթը ստանում է ջերմություն, տաքանում են օդն ու հողը, և կատարվում է գոլորշացում, բացասականի դեպքում երկրի մակերևույթից անջատվող ջերմության հետևանքով տեղի են ունենում հողի ու օդի սառեցում և ցրտահարություն։ Մթնոլորտի խոնավությունը և ամպամածությունը խիստ նվազեցնում են արդյունարար ճառագայթումը։ Մասնավորապես դրանով են բացատրվում ցրտահարությունները պարզկա գիշերներին (գարնանը և աշնանը)։
ՀՀ-ում ճառագայթման տարեկան հաշվեկշիռը դրական է, սակայն լեռնային ռելիեֆի պատճառով, սկսած մոտ 3200 մ բարձրությունից, այն դառնում է բացասական։
Մածկղվալթա

Մածկղվալթա (վրաց.՝ მაწყვალთა), գյուղ Վրաստանում։ Գտնվում է Աջարիայի Ինքնավար Հանրապետության Շուախևի շրջանում։


== Դիրք ==
Գտնվում է ծովի մակարդակից 1280 մետր բարձրության վրա։ Շրջկենտրոն Շուախևից 21 կմ հեռավորության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 232 մարդ։


== Ծանոթագրություններ ==
Զազա Ալեքսիձե

Զազա Ալեքսիձե (վրաց.՝ ზაზა ალექსიძე, օգոստոսի 3, 1935(1935-08-03), Թելավ, Վրացական ԽՍՀ, ԽՍՀՄ - հունվարի 24, 2023(2023-01-24)), վրացի պատմաբան, հայագետ, լեզվաբան։


== Կենսագրություն ==
Զազա Ալեքսիձեն ծնվել է 1935 թվականի օգոստոսի 3-ին Վրաստանի Թելավ քաղաքում։ Սովորել է Թբիլիսիի պետական համալսարանում, որտեղ ուսումնասիրել է վաղ միջնադարի Կովկասի պատմությունն ու բանասիրությունը։
Թբիլիսիի համալսարանի պրոֆեսոր է, ղեկավարում է հայագիտական ուսումնասիրությունների բաժանմունքը։ Վրաստանի Գիտությունների ազգային ակադեմիաի թղթակից-անդամ է և նույն ակադեմիայի լեզվի ու գրականության բաժնի ակադեմիկոս-քարտուղարը։ 1989-2006 թվականներին եղել է Վրաստանի Գիտությունների ակադեմիայի ձեռագրերի ինստիտուտի տնօրեն։ Թբիլիսիի հոգևոր ակադեմիայի պրոֆեսոր է։


== Գիտական գործունեություն ==
1969 թվականին պաշտպանել է թեկնածուական, 1994 թվականին՝ դոկտորական ատենախոսությունը։
Երկար տարիներ ղեկավարել է աղվանական գրական հուշարձանների որոնման ու վերծանման ուղղությամբ կատարվող աշխատանքներ։ 1990-ական թվականներին ապացուցել է, որ 1975 թվականին Սուրբ Եկատերինայի վանքում գտնված երկու կրկնագիրների ստորին շերտը կովկասյան աղվաներեն է։


== Ընտանիք ==
Հայրը՝ Նիկոլայ Ալեքսիձե, Թբիլիսիի համալսարանի շրջանավարտ, գիտությունների դոկտոր, բույսերի պահպանության մասնագետ,
Մայրը՝ Եվգենիա, դաշնակահարուհի,
Եղբայրներ՝
Թենգիզ, երկրաբան,
Գուրամ, պրոֆեսոր, Վրաստանի գյուղատնտեսական ակադեմիայի ակադեմիկոս։


== Աշխատություններ ==
Алексидзе З. Обнаружена письменность кавказской Албании / A Breakthrough in the Script of Caucasian Albany.
Алексидзе З. Предварительное сообщение об идентификации и дешифровке албанского текста, обнаруженного на Синайской горе.
Алексидзе З. Что может рассказать об истории церкви Кавказской Албании обнаруженный на Синайской горе грузино-албанский палимпсест // The history of Caucasus : The scientific-public Almanac. — № 2. — P. 15-26.
ალბანური მწერლობის ძეგლი სინას მთაზე და მისი მნიშვნელობა კავკასიოლოგიისათვის, თბილისი, ლოგოსი, 1998.
ატენის სიონის ოთხი წარწერა, თბილისი, საბჭოთა საქართველო, 1983.
ატენის სიონის სომხური წარწერები, თბილისი, მეცნიერება, 1978.


== Ծանոթագրություններ ==


== Արտաքին հղումներ ==
Blair B. Zaza Alexidze : Decipherer : Glimpses of Childhood // Azerbaijan International. — 2003, 11.3. — P. 52-55.
СИНАЙСКИЕ РУКОПИСИ И ДРЕВНЕЕ АЛУПАНСКОЕ ПИСЬМО
Սկրյագովկա (գյուղ, Տրոստյանեցի շրջան)

Սկրյագովկա (ուկրաիներեն՝ Скрягівка), գյուղ Ուկրաինայի Սումիի մարզի Տրոստյանեցի շրջանում։
2001 թվականի տվյալներով Սկրյագովկա գյուղում բնակվում էր 188 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կոլեն Դագբա

Կոլեն Դագբա (ֆր.՝ Colin Dagba, սեպտեմբերի 9, 1998(1998-09-09), Բետյուն), ֆրանսիացի պրոֆեսիոնալ ֆուտբոլիստ։ Ներկայումս հանդես է գալիս Պարի Սեն-Ժերմենի կազմում։ Խաղում է աջ պաշտպանի դիրքում։


== Ակումբային կարիերա ==


=== Պարի Սեն-Ժերմեն ===
Դագբան Բուլոնի ակադեմիայի սան է։ Իր պրոֆեսիոնալ դեբյուտը նշեց 2016 թվականի մարտի 18-ին՝ Ազգային առաջնության Սերկլ Ատլետիկի դեմ խաղում։ 2016 թվականի ամռանը Դագբան միացավ Պարի Սեն-Ժերմենին։ 2017 թվականի հուլիսի 3-ին նա 3 տարվա պայմանագիր կնքեց ակումբի հետ։ Իր դեբյուտը ՊՍԺ-ի կազմում նշեց 2018 թվականի օգոստոսի 4-ին՝ Ֆրանսիայի սուպերգավաթի Մոնակոյի դեմ խաղում։ Առաջին հանդիպումը Լիգա 1-ում Դագբան անցկացրեց օգոստոսի 12-ին՝ թիմի մեկնարկային կազմում խաղադաշտ դուրս գալով Կանի դեմ խաղում։ Հոկտեմբերի 1-ին ֆրանսիացին երկարաձգեց իր պայմանագիրը ակումբի հետ մինչև 2023 թվականը։ Իր դեբյուտը եվրոպական առաջնություններում նշեց 2019 թվականի փետրվարի 12-ին՝ փոխարինելով Անխել դի Մարիային Չեմպիոնների Լիգայի 1/8 եզրափակչի Մանչեսթեր Յունայթեդի դեմ խաղում։ Ապրիլի 27-ին նա թիմի մեկնարկային կազմում խաղադաշտ դուրս եկավ Ֆրանսիայի գավաթի եզրափակչի Ռենի դեմ խաղում, սակայն Պարի Սեն-Ժերմենը պարտվեց հետխաղյա 11-մետրանոցների հարվածաշարում։ 2018-19 մրցաշրջանում Դագբան մասնակցեց 22 հանդիպման՝ դառնալով 2 գոլային փոխանցման հեղինակ և օգնելով ՊՍԺ-ին հաղթել Ֆրանսիայի առաջնությունը։


== Միջազգային կարիերա ==
Դագբան իրավասու է ներկայացնել Ֆրանսիան և Բենինը միջազգային ասպարեզում, և հանդես է եկել Ֆրանսիայի մինչև 21 տարեկանների երիտասարդական հավաքականում։ 2019 թվականի հունիսին նա Մ21 հավաքականի կազմում մասնակցեց Եվրոպայի առաջնությանը՝ անցկացնելով 3 հանդիպում, իսկ Ֆրանսիան դուրս մնաց կիսաեզրափակչից՝ 4-1 հաշվով պարտվելով Իսպանիային։


== Կարիերայի վիճակագրություն ==


=== Ակումբային վիճակագրություն ===
2019 թվականի սեպտեմբերի 7-ի դրությամբ


== Նվաճումներ ==


=== Ակումբային ===
Պարի Սեն-Ժերմեն

Լիգա 1. 2018–19
Ֆրանսիայի սուպերգավաթ․ 2018, 2019


== Ծանոթագրություններ ==


== Արտաքին հղումներ ==
Դագբայի պաշտոնական Տվիտերի էջը
Դագբայի պաշտոնական Ինստագրամի էջը
Դագբան transfermarkt-ում
Դագբան soccerbase.com-ում
Դագբան WhoScored.com կայքում
Դագբան Պարի Սեն-Ժերմենի պաշտոնական կայքում
Դագբան Լիգա 1-ի պաշտոնական կայքում Archived 2019-06-30 at the Wayback Machine.
Դագբան ՈՒԵՖԱ-ի պաշտոնական կայքում
Ժուգինո (այլ կիրառումներ)

Ժուգինո, կարող է վերաբերել՝

Ժուգինո - գյուղ Ռուսաստանի Սմոլենսկի մարզի Դեմիդովսկի շրջանի կազմում։
Ժուգինո - գյուղ Ռուսաստանի Սմոլենսկի մարզի Սաֆոնովսկի շրջանի կազմում։
Ջրհեղեղ

Անվան այլ կիրառումների համար տե՛ս՝ Ջրհեղեղ (այլ կիրառումներ)

Ջրհեղեղ, բնության տարերքի աղետալի դրսևորում, երբ սովորաբար չոր ցամաքի զգալի հատվածներ ժամանակավորապես հայտնվում են ջրի տակ։ Եվրոպական Միությունը ջրհեղեղը բնորոշում է որպես բնականոն պայմաններում ջրով չծածկված ցամաքի ծածկվելը ջրով։


== Հակիրճ տեղեկատվություն ==
Ջրային տարերքի վտանգավոր երևույթներից են հեղեղները։ Սրանք վարարման մեծ տեսակն են, երբ գետերն ափերից դուրս են գալիս և ծածկում են հովտի ցածրադիր մասերը։ Դա կարող է տեղի ունենալ ուժեղ ձնհալքից կամ տևական անձրևներից։ Հեղեղների դեմ պայքարի լավագույն միջոցը ջրամբարների կառուցումն է։ Հեղեղումների պատճառը շատ դեպքերում անտառահատումն է։ Հարյուր հազարավոր հեկտարների վրա բուսականությունը մասսայաբար ոչնչանում է, թուղթ ու ցելյուլոզա են արտադրում, որի հետևանքով էլ հողը չորանալով աղետալի չափերով էրոզիայի է ենթարկվում։
Ջրհեղեղը ցամաքի զգալի տարածքների ժամանակավոր ջրածածկումն է որն առաջանում է գետերում, լճերում, ծովերում, ջրի մակարդակի բարձրացման հետևանքով։ Ջրհեղեղի հիմնական պատճառներն են տեղատարափ անձրևները, փլուզումները եւ այլն։ Ջրհեղեղի կանխարգելման, դրանց ազդեցության նվազեցման հիմնական միջոցառումները կրում են ինժեներական և ագրոտեխնիկական բնույթ։ 
Երբեմն ջրհեղեղների առաջացմանը նպաստող պայմաններ են ստեղծում իրենք՝ բնակիչները կատարելով օրինազանց գործողություններ՝ ծառահատում, սելավների վրա շինություների տեղադրում և այլն։


== Տես նաև ==
Տարերային աղետներ


== Ծանոթագրություններ ==


== Գրականություն ==
O'Connor, Jim E. & John E. Costa (2004) The World's Largest Floods, Past and Present: Their Causes and Magnitudes [Circular 1254], Washington, D.C.: U.S. Department of the Interior, U.S. Geological Survey.
Thompson, M.T., (1964). Historical Floods in New England [Geological Survey Water-Supply Paper 1779-M]. Washington, D.C.: United States Government Printing Office.
Powell, W. Gabe, 2009, Identifying Land Use/Land Cover (LULC) Using National Agriculture Imagery Program (NAIP) Data as a Hydrologic Model Input for Local Flood Plain Management, Applied Research Project, Texas State University–San Marcos


== Արտաքին հղումներ ==
Associated Programme on Flood Management from the World Meteorological Organization
Flood and natural hazard research from Bushfire and Natural Hazards CRC
International Flood Initiative from UNESCO
Like a Virgin

«Like a Virgin», ամերիկացի երգչուհի Մադոննայի երկրորդ ստուդիական ալբոմը (1984) ։ Թողարկվել է 1984 թվականի նոյեմբերի 6-ին որպես ալբոմի առաջին սինգլ։
Գլխավորել է ԱՄՆ-ի և Ավստրալիայի հիթ-շքերթները։
Մադոննայի կատարմամբ «Like a Virgin» երգը ընդգրկված է Ռոք-ն-ռոլի փառքի սրահում՝ 500 Songs That Shaped Rock and Roll ցանկում։


== Հիթ-շքերթներ ==


== Ծանոթագրություններ ==


== Արտաքին հղումներ ==
«Like a Virgin» ՅուԹյուբում
Կուրիա Յուլիա

Կուրիա Յուլիա (իտալերեն՝ Curia Iulia), Հռոմեական սենատի հավաքատեղի Հռոմի ֆորումում։


== Պատմություն ==
Առաջին կուրիան՝ Կուրիա Հոստիլիան, կառուցվել է այն վայրում, որտեղ այսօր գտնվում է Սանտ Լուկա է Մարտին եկեղեցին (իտալերեն՝ Santi Luca e Martina)։ Մ.թ.ա. 52 թվականին այն այրվել է։ Նոր կուրիան կանգնեցվել է Հուլիոս Կեսարի հրամանով (շինարարությունը ավարտվել է օգոստոսին, Մ.թ.ա. 29 թվականին)։ 81-96 թվականներն ընկած ժամանակահատվածում Կուրիա Յուլիան վերակառուցվել է Դոմիցիանոսի կողմից։ 283 թվականին այն նորից այրվել է, որից հետո վերականգնվել է Մարկոս Ավրելիոս Կարինոս կայսերկողմից։ 284-305 թվականներին Դիոկղետիանոս կայսրը նույնպես վերակառուցել է այն։ Ներկայիս Կուրիայի կառույցը այս ժամանակաշրջանի շինության վերակառուցումն է (1932-1937)։ 7-րդ դարում այստեղ էր գտնվում Սանտ Ադրիանո եկեղեցին։
1923 թվականի հուլիսի 10-ին իտալական կառավարությունը ձեռք բերեց Կուրիա Յուլիան և հարակից Սանտ Անդրիանո եկեղեցին մոտավորապես 16000 լիրայով։
Կուրիայի ներքին սրահում (բարձրությունը՝ 21 մ, երկարությունը` 26 մ, լայնությունը՝ 18 մ) կար շուրջ 300 տեղ սենատորների համարԿուրիայի նախկին ինտերիերի ձևավորումից ոչինչ չի պահպանվել, միայն գունավոր մարմարից պատրաստված հատակի սալիկների բեկորները։
Այժմ շենքում պահպանվում է երկու մարմարե քանդապատկերներ (այսպես կոչված՝ լատ.՝ Plutei Traiani), որոնք զարդարում էին ճարտասանների տիբունան՝ Ռոստրան։ Դրանցից մեկում ներկայացված է Տրայանոս կայսրը, որը վերացնում է հարկերին վերաբերվող փաստաթղթերը, որպեսզի քաղաքացիներին ազատի հարկերից, երկրորդում՝ կարիք ունեցող հռոմեական ընտանիքների երեխաներին տրվում է նյութական աջակցություն(լատ.՝ Alimenta)։ Կուրիայի բրոնզե դռները կրկնօրինակներ են։ Դրանց բնօրինակները 17-րդ դարում տեղափոխվել են Լաթերանյան բազիլիկ։


== Պատկերասրահ ==

		
		
		


== Գրականություն ==
Stierlin, Henri. Imperium Romanum. — Köln: Benedikt Taschen Verlag GmbH, 1996. — ISBN 3-8228-8729-3.


== Ծանոթագրություններ ==


== Արտաքին հղումներ ==
Reconstruction of the Curia Julia
Livius.org: Curia Julia Archived 2015-12-19 at the Wayback Machine.
Ստորին Օդես

Ստորին Օդես (ռուս.՝ Нижняя Одес), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Իժմա գետի աջ ափին՝ 370 կմ հեռավորության վրա։ Գետի երկարությունը կազմում է 80 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազան՝ ը Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050300112103000075915
Կոդը ըստ հիդրոլոգիական հետազոտության (ՌԴ) — 103007591
Ավազանի կոդը — 03.05.03.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Աբել Աբելյան

Անվան այլ կիրառումների համար տե՛ս՝ ԱբելյանԱբել Ալեքսանի Աբելյան (սեպտեմբերի 29, 1978(1978-09-29), Հայաստան), հայ դերասան, ռեժիսոր, պրոդյուսեր։


== Կենսագրություն ==
Աբել Աբելյանը ծնվել է 1978 թվականի սեպտեմբերի 29-ին Երևան քաղաքում։
1996-2001 թվականներին սովորել է Երևանի թատրոնի և կինոյի պետական ինստիտուտի ռեժիսուրայի բաժնում։ 1997 -2001 թվականներին աշխատել է Երևանի երաժշտական կոմեդիայի պետական թատրոնում որպես դերասան։
2001 թվականին ընդունվել է Թատերարվեստի ռուսական ակադեմիայի դերասանական բաժինը։
2001 թվականին աշխատել է ռուսական «TV6» հեռուստաընկերությունում՝ որպես ռեժիսոր։  
2004 թվականին աշխատել է  Յան հեռուստաընկերությունում՝ որպես ռեժիսոր։ 
2005 թվականին «Շողակաթ» հեռուստաընկերությունում վարել է իր հեղինակային՝ «Հայտնի պատմություններ» հաղորդաշարը։ 
2006 թվականին «Հ2» հեռուստաալիքով վարել է «Սպոտ էքստրա» հաղորդաշարը։ 
2006 թվականին եղել է «Ար» հեռուստաընկերությամբ ցուցադրվող «Փոքր քաղաքի մեծ մարդիկ» հաղորդման հեղինակը և ռեժիսորը, «Ծանոթանանք Երևան» ծրագրի հաղորդավարն ու ռեժիսորը։ 
2007 թվականին հիմնադրել է  “Casting school” հաղորդավարների դպրոցը։ 2008 թվականին ստեղծել է դերասանական վարպետության նորարական մեթոդաբանություն, ինչպես նաև հիմնադրել է «Առաջին պրոֆեսիոնալ դերասանական ստուդիան»։ 2009 թվականին բացվել է միանգամից 3 մասնագիտացում՝ ռեժիսուրա, օպերատորական արվեստ, մոնտաժ։ Երկարատև դադարից հետո Աբել Աբելյանը հեռուստաէկրաններին է վերադարձել  2016 թվականին բարձր վարկանիշ ունեցող «Գնված երջանկություն» հեռուստասերիալում, մարմնավորելով գլխավոր դերը։ 2016 թվականին իր գլխավորած դպրոցը վերանվանվել է Աբելյան արվեստի դպրոց, որտեղ բոլոր բաժինները միավորվեցին։ Նույն տարում Աբել Աբելյանը ըստ paparazzilife.am կայքի ճանաչվել է լավագույն դերասան դասախոս։ 2019 թվականին Հայաստանը ներկայացրել է  Realist Web Fest փառատոնին, որը տեղի է ունեցել Ռուսաստանի Դաշնության Նիժնի Նովգորոդ քաղաքում և իր "Истоки" ֆիլմը դիտումների քանակով զբաղեցրել է առաջին հորիզոնականը, որտեղ Աբել Աբելյանը մարմնավորել է գլխավոր դերը և հանդիսացել է ֆիլմի պրոդյուսերը։ 2019 թվականին Արմավիրում բացվեց դպրոցի առաջին մասնաճյուղը, իսկ արդեն 2020 թվականին Գյումրիում և Վանաձորում բացվեց 2 նոր մասնաճյուղեր։ 13 տարիների ընթացքում Աբելյան արվեստի դպրոցը ունեցել է 200-ից ավելի շրջանավարտ, ովքեր այժմ աշխատում են առաջատար հեռուստաընկերություններում, ռադիոներում, թատրոններում և այլ համապատասխան վայրերում։ 
https://www.facebook.com/media/set/?set=a.1628799437215898&type=3 
Աբել Աբելյանը հանդիսանում է www.citylife.am, www.armcasting.am, www.abelyanartschool.com կայքերի սեփականատերը։ 


== Ֆիլմեր և սերիալներ ==


== Պրոդյուսեր և ռեժիսոր ==
Մարկո Դրագո

Մարկո Դրագո (նոյեմբերի 4, 1982(1982-11-04), Կոնսելվե, Պադովա, Վենետո, Իտալիա), իտալացի հետդոկտորանտ, որը զբաղվում է կարճաժամկետ գրավիտացիոն ալիքների որոնմամբ։
Մարկո Դրագոն 2007-2010 թվականներին սովորել է Պադուայի համալսարանի ասպիրանտուրայում։ 2010 թվականին պաշտպանել է իր «Հայտնի ալիքաձևով անցումային գրավիտացիոն ալիքի ազդանշանների որունում LIGO Virgo ինտերֆերոմետրային դետեկտորների ցանցում, օգտագործելով ամբողջովին համաձայնեցված ալգորիթմ» անվանմամբ թեկնածուական թեզը Պադուայում։
2010-2014 թվականներին Մարկո Դրագոն աշխատել է Տրենտոյի համալսարանում որպես հետդոկտորանտ։
2014 թվականից Մարկո Դրագոն աշխատել է որպես հետդոկտորանտ Գերմանիայի Հանովեր քաղաքում գտնվող Մաքս Պլանկի գրավիտացիոն ֆիզիկայի ինստիտուտում։
2017 թվականին Մարկո Դրագոն վերադարձել է Իտալիա՝ աշխատելու Gran Sasso գիտական ինստիտուտում։
Նա նվագում է դասական դաշնամուր և հրատարակել երկու ֆանտաստիկ վեպ։


== Ծանոթագրություններ ==


== Արտաքին հղումներ ==
Մաքս Պլանկի գրավիտացիոն ֆիզիկայի ինստիտուտի կայք Archived 2017-09-05 at the Wayback Machine.
Օվրաժկի (գյուղ, Բելոգորսկի շրջան)

Օվրաժկի (ուկրաիներեն՝ Овражки, Ղրիմի թաթարերեն՝ Qaynavut), գյուղ Ուկրաինայի Ղրիմի Ինքնավար Հանրապետության Բելոգորսկի շրջանում։ Բնակավայրը նախկինում նաև անվանվել է Կայնաուտ։
2001 թվականի տվյալներով Օվրաժկի գյուղում բնակվում էր 49 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լեպիստա (գետ)

Լեպիստա (ռուս.՝ Леписта), գետ Ռուսաստանում, հոսում է Կարելական ինքնավար հանրապետությունում և Օլոնեցկի շրջանում։ Թափվում է Պերտյարվի լիճ։ Գետի երկարությունը 19 կմ է, ավազանի տարածքը 42,5 կմ2։
Աջ վտակն՝ Կարմելիստու։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայնց պատկանում է Բալթիկ ծովի ավազանային շրջանին, գետի ջրատնտեսային տեղամասը՝ Ջրային ավազանային շրջան, գետի ենթաավազանը՝ Նևա և Լադոժսկի լճի ավազան է։ Պատկանում է Նևա ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 01040300212102000011624
Հիդրոլոգիական ուսումնասիրությունների կոդը - 102001162
Ավազանի կոդը - 01.04.03.002
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Գարսևան Շառոյան

Գարսևան Վանոյի Շառոյան (սեպտեմբերի 1, 1906(1906-09-01), Նոր Բայազետ, Նոր Բայազետի գավառ, Երևանի նահանգ, Կովկասի փոխարքայություն, Ռուսական կայսրություն - 2007), հայ պատմաբան։ Պատմական գիտությունների դոկտոր (1967), պրոֆեսոր (1969): Հայրենական պատերազմի (1941-1945) մասնակից։ Խորհրդային բանակի կապիտան։


== Կենսագրություն ==
Գարսևան Շառոյանը ծնվել է 1906 սեպտեմբերի 1-ին, Նոր Բայազետ (այժմ՝ քաղաք Գավառ)։ 1931 թվականին ավարտել է Երևանի պետական համալսարանը։ 1937-1941 թվականներին լուսժողկոմատի բուհերի վարչության պետ, «Խորհրդային Հայաստան» օրաթերթի բաժնի վարիչ։ 1937-1986 թվականներին դասախոսել է Երևանի պետական համալսարանում, 1968-1970 թվականներին եղել պատմության ֆակուլտետի դեկան, 1970-1976 թվականներին՝ ԽՍՀՄ պատմության անբիոնի վարիչ։
Աշխատությունները վերաբերում են Խորհրդային Հայաստանի 1920-1930-ական թվականների ագրարային հարաբերություններին։


== Մահ ==
Շառոյանը մահացել է 2007 թվականին։


== Երկեր ==
Գյուղի ներքին հողաբաժանությունը Սովետական Հայաստանում (1921-1929 թվականներ), Շառոյան Գարսևան Վանոյի, Երևան, «Միտք», 1965, 228 էջ։
Սոցիալիստական հողօգտագործումը Հայաստանում 1920-1929 թվականներին, Շառոյան Գարսևան Վանոյի, Երևան, Պետական համալսարանի հրատարակչություն, 1962, 132 էջ։ Տեղանունների ցանկ՝ էջ 128-130, 21 սմ, 1962։
Հողաշինարարությունը Հայաստանում ազգային փոքրամասնությունների շրջանում, Շառոյան Գարսևան Վանոյի, Երևան, Պետական համալսարանի հրատարակչություն, 1960, 162 էջ։ Հավելված՝ էջ 153-158, Ազգութ. ցանկ.՝ էջ 160, 1960։
Земельные отношения в Советской Армении (1920-1929 гг.) , 1966, т. л. (Г. В. Шароян).


== Ծանոթագրություններ ==
Օմի (գյուղ)

Օմի  (ճապ.՝ 麻績村 'Միյադա-մուրա'), գյուղ Ճապոնիայում։ Գտնվում է Նագանոյի պրեֆեկտուրայում։ Գյուղի ամբողջ մակերեսը կազմում է 34,38 կմ², բնակչությունը՝ 2814 մարդ, իսկ խտությունը 81,85 մարդ/կմ²։


== Աշխարհագրական դիրք ==
Գյուղը գտնվում է Հոնսյու կղզում, Նագանոյի պրեֆեկտուրայում Տյուբու տարածաշրջանում։ Այն սահմանակից է Ինա, Կոմագենե քաղաքների և Ագեմացու, Կիսո ավանների հետ։


== Բնակչություն ==
Բնակչությունը կազմում է 2814 մարդ (2014 թվականի օգոստոսի 1), խտությունը՝ 81,85 մարդ/կմ²։


== Սիմվոլիզմ ==
Գյուղի ծաղիկը համարվում է ճապոնական սալորի ծաղիկը։


== Ծանոթագրություններ ==


== Արտաքին հղումներ ==
Պաշտոնական կայք Archived 2009-08-31 at the Wayback Machine.(ճապոներեն)
Նո Լի Յոն

Նո Լի Յոն (կորեերեն՝ 노이영; օգոստոսի 16, 1992(1992-08-16), Չունչոն, Հարավային Կորեա, հայտնի է Ի-Յոն անվանմամբ), հարավկորեացի երգչուհի։ Առավել հայտնի է, որպես After School աղջիկների խմբի նախկին անդամ (2011-2019)։


== Կյանք և կարիերա ==


=== 1992-2010. Վաղ տարիներ և կրթություն ===

Ի-Յոնը ծնվել է 1992 թվականի օգոստոսի 16-ին  Հարավային Կորեաի Չինչոն քաղաքում։ Նա, բացի ծնողներից, ունի նաև եղբայր՝ Թեջինը։ Դեռահաս տարիքում աղջիկը մասնակցել է երաժշտական փառատոների։ Նվագել է կիթառ, հարվածային գործիքներ, դաշնամուր և մի շարք այլ գործիքներ։ Սովորել է Չինչոնի բարձրագույն տեխնիկական և գյուղատնտեսական դպրոցում, այնուհետև ընդունվել է Հյոնհիի համալսարանի՝ «Պոստմոդեռնիզմը երաժշտության մեջ» բաժին։


=== 2011 - ներկա. After School-ի A.S. Blue-ի հետ առաջնաելույթ ===

Առաջին անգամ After School-ի հետ բեմում Ի-Յոնը հայտնվել է 2010 թվականի դեկտեմբերի վերջին SBS Gayo Daejun երաժշտական փառատոնում`«Bang!» սինգլով։ 2011 թվականի հունվարի 27-ին տեղի է ունեցել Նամիե Ամուրոյի հետ "Make It Happen" սինգլի պրեմիերան, և այն դարձել է Ի-Յոնի առաջին պաշտոնական թողարկումը՝ խմբի կազմին միանալուց հետո։ Առաջին ստուդիական ալբոմը՝ Virgin-ը թողարկվեց ապրիլի 29-ին, իսկ վերադարձի փուլը տեղի ունեցավ նույն օրը Music Bank-ում։ Այդ ժամանակ Ի-Յոնը դարձավ After School-ի ամենաերիտասարդ անդամը, նախկինում Լիզին էր։ Նույն թվականի հուլիսին, աղջիկը Չույոնի, Ռեյնայի և Լիզիի հետ դարձավ հատուկ ենթաբաժնի՝ School Blue Blue-ի մաս։ 2013 թվականի հունիսի 12-ին՝ «First Love» սինգլի թողարկումից մեկ օր առաջ, Pledis Entertainment-ը ներկայացրեց անհատական հոլովակ Ի-Յոնի մասնակցությամբ, որտեղ նա երգեց երգը տարբեր երաժշտական գործիքների վրա, ինչը գրավեց խմբի երկրպագուների ուշադրությունը։
2015 թվականից հետո After School-ը ընդմիջման էր գտնվում յուրաքանչյուր մասնակցի անհատական գործունեության պատճառով։ Այդ ընթացքում պայմանագրերի ավարտից հետո գրեթե բոլորը հեռացան ընկերությունից, բացի Ռեյնան, Նանան, Կահին և Ի-Յոնը։ Կորեական ԶԼՄ-ները բազմիցս ենթադրում էին, որ խումբը կլուծարվի, մինչդեռ Pledis Entertainment-ը պաշտոնական հայտարարություններ չէր տալիս։ Խմբի որոշ անդամներ ևս խոսեցին խմբի ոչ պաշտոնական լուծարման մասին`վերջին ալբոմը ձայնագրելու համար ժամանակ չունենալու պատճառով։


== Սկավառակագրություն ==


== Ծանոթագրություններ ==
Հիակ Աքմաքճյան

Հիակ Աքմաքճյան (հուլիսի 17, 1926(1926-07-17), Ջերսի Սիթի, Նյու Ջերսի, ԱՄՆ - հունվարի 10, 2017(2017-01-10)), ամերիկահայ գրող, նկարիչ և լուսանկարիչ։ Նրա գրչին են պատկանում «Բամբուկե տերևից թափվող ձյունը. Հայկուի արվեստը» (1979), «30.000 առավոտ» (1999) և «Կլեո» (2016) գրքերը։


== Կենսագրություն ==
Աքմաքճյանը ծնվել է Նյու Ջերսի նահանգի Ջերսի Սիթի քաղաքում։ Նրա ծնողները փախել են Հայոց ցեղասպանությունից։ Ամուսնացած էր Մարգարեթ Աքմաքճյանի հետ։ Նրանք ունեցել են մեկ որդի՝ Նիկոլասը։
Աքմաքճյանը մահացավ թոքերի քաղցկեղից Ուելսում՝ 90 տարեկան հասակում 


== Ծանոթագրություններ ==
Աղվեսի բներ

Աղվեսի բներ, լեռ Հայաստանի Շիրակի մարզում, Փոքրաշեն գյուղի արևելյան կողմում։


== Ծանոթագրություններ ==
Անահիտ Սավայան

Անահիտ Եփրեմի Սավայան (ապրիլի 18, 1944(1944-04-18), Երևան, Հայկական ԽՍՀ, ԽՍՀՄ - մայիսի 18, 2013(2013-05-18), Երևան, Հայաստան), հայ նկարչուհի, խեցեգործ։
ՀԽՍՀ արվեստի վաստակավոր գործիչ Եփրեմ Սավայանի դուստրն է, նկարիչ Արմեն Սավայանի քույրը։ Ժամանակակից հայտնի նկարչուհի Մարո Սարգսյանի մայրը։


== Կենսագրություն ==
1964 թվականին ավարտել է Երևանի գեղարվեստի ուսումնարանը, 1969 թվականին՝ Երևանի գեղարվեստա-թատերական ինստիտուտը։
1978 թվականից գեղանկարչություն և խեցեգործություն է դասավանդել Երևանի Պուշկինի անվան դպրոցում։ Թեմատիկ-խորհրդանշական բնույթի խեցեգործական աշխատանքներով ձևավորել է Հրազդանի ջրէկի (1971), Երևանի Պուշկինի անվան դպրոցի (1974), «Նաիրի» (1977), «Սևան» (1978) հյուրանոցների, «Ոսկեվազ» սրճարանի (1986) ներսույթները, ստեղծել որմնանկարներ Երևանի թիվ 1 մանկապարտեզում (1974), պաննոներ՝ «Հրազդանմաշ» գործարանի (Հրազդան) առողջարանում (1988) և այլուր։


== Ծանոթագրություններ ==
Կրմզիթուզլա

Կրմզիթուզլա, գյուղ Արևմտյան Հայաստանում, Բիթլիսի վիլայեթի Մշո գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Միջատազերծում

Միջատազերծում, դեզինսեկցիա (դեզ․․․ և լատ․՝ insectum-միջատ), վարակիչ հիվանդություններ փոխանցող, սննդամթերքներին, գյուղատնտեսական մթերքներին ու մարդկանց վնաս պատճառող հոդվածոտանիների դեմ պայքարի մեթոդներ ու միջոցներ։ Տարբերում են բժշկական, անասնաբուժական և գյուղատնտական միջատազերծում։ Միջատազերծման մեթոդների նպատակը հոդվածոտանիների աճման ու բազմացման համար անբարենպաստ պայմանների ստեղծումն է և լրիվ ոչնչացումը։ Բժշկական կանխարգելիչ միջատազերծումը ընդգրկում է հագուստի ոջիլների, Փայտոջիլների, լվերի, խավարասերների, ցեցերի բազմացումը կանխող սիստեմատիկ միջոցառումներ։ Բնակավայրերի պլանային մաքրումը, կոյուղու համակարգի կարգավորումը կանխում են տնային են ճանճերի բազմացումը։ Ճահիճների չորացումը, գետերի մաքրումն ու հունի խորացումը պակասեցնում են մոծակների, մլակների են բազմացումը։ Ոչնչացնող միջատազերծումը ընդգրկում է քիմիական, ֆիզիկական և կենսաբանական միջոցների կիրառումը, որոնք ազդում են հոդվածոտանիների զարգացման բոլոր փուլերի վրա։ Քիմիական միջոցները (տես Միջատասպաններ) հոդվածոտանու օրգանիզմ են թափանցում կուտիկուլայով (կոնտակտային միջատասպաններ), շնչառական ուղիներով (ֆումիգանտներ) կամ աղիքային համակարգով (աղիքային թույներ)։ Որոշ պատրաստուկներ օժտված են վերոհիշյալ բոլոր հատկություններով։ Միջատասպան միջոցներն օգտագործվում են լուծույթների, փոշիների և աերոզոլների ձեով։